ཀྲུང་དབྱང་དམག་ཨུད་ཀྱི་འཐབ་ཇུས་འཆར་འགོད་གཞུང་ལས་ཁང་གི་ཀྲུའུ་རིན།རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་ཝང་ཧུའི་ཆིང་གིས་འདས་ཟིན་པའི་ལོ་ལྔའི་ནང་གི་དམག་དམངས་མཉམ་འདྲེས་གཏིང་ཟབ་བྱུང་བའི་ཐད་མྱོར་ཚོར་ཟབ་མོ་ཡོད་པ་སྟེ།ཁོང་གིས་ཀྲུའུ་ཞི་ཞི་ཅིན་ཕིང་སྐུ་ངོ་མས་འཆར་འགོད་དང་མཛུབ་ཁྲིད།སྐུལ་འདེད་བཅས་བཏང་གནང་བའི་འོགདམག་དམངས་མཉམ་འདྲེས་གོང་འཕེལ་འཐབ་ཇུས་ཁྱོན་ཡོངས་ནས་ལག་བསྟར་བྱས་པ་དང་།གལ་ཆེའི་འཆར་འགོད་དང་།གལ་ཆེའི་སྲིད་ཇུས།གལ་ཆེའི་འགྱུར་བཅོས།གལ་ཆེའི་ལས་གཞི་བཅས་རིམ་བཞིན་དོན་འཁྱོལ་བྱུང་བ་དང་།ཁྱབ་ཁོངས་ཁག་དང་ས་ཁོངས་ཁག་གི་དམག་དམངས་མཉམ་འདྲེས་རྒྱ་བསྐྱེད་གཏིང་ཟབ་བྱུང་བ།སྤྱི་ཡོངས་ལ་སྐུལ་འདེད་དང་མགྱོགས་མྱུར་གོང་འཕེལ་འགྲོ་བའི་འཕེལ་ཚུལ་བཟང་པོ་ཆགས་ཡོད་ཅེས་གསུངས་ཡོད།རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི།མཚོ་དམག་གི་རྟེན་གཞི་ཞིག་གི་དམག་སྤྱི་ཝང་ཙེའི་ཅེ་ཡིས།དམག་དམངས་མཉམ་འདྲེས་ཀྱི་འགག་གཏོར་ཆེ་ཤོས་དེ།མཐོ་རིམ་འཆར་འགོད་ལ་ཟམ་མི་ཆད་པར་ཤུགས་སྣོན་རྒྱག་རྒྱུ་དང་།གསར་གཏོད་སྒྲིག་གཞི་ཟམ་མི་ཆད་པར་འཐུས་ཚང་གཏོང་རྒྱུ།རྒྱུ་ཆ་ཡོངས་དང་།ཁྱབ་ཁོངས་མང་པོ།ལས་ཆོད་མཐོ་བ་བཅས་ཀྱི་དམག་དམངས་མཉམ་འདྲེས་གོང་འཕེལ་གྱི་གནས་བབ་མགྱོགས་པོ་ཆགས་པ་བྱ་རྒྱུ་དེ་ཡིན།འགག་གནད་སེལ་བ་དང་།དཀའ་གནད་འགག་སྒྲོལ།ཚད་བཀག་ཆུང་དུ་གཏོང་བ།དམག་ནས་དམངས་ལ་བསྒྱུར་བ་དང་།དམངས་དམག་ནང་ཞུགས་པའི་མཐོ་རླབས་ཞིག་འཕྱུར་བཞིན་ཡོད་པ།དམག་དམངས་མཉམ་སྤྱོད་ཀྱི་མཐོ་གསར་ལག་རྩལ་གྲུབ་འབྲས་ཟམ་མི་ཆད་པར་ཐོན་བཞིན་ཡོད་ཅེས་གསུངས་ཡོད།